open-index/open-wikipedia-markdown huggingface dataset:
Thomas Shadwell

**Thomas Shadwell** (noin 1642 Norfolk, Englanti – 1692 Chelsea, Englanti) oli englantilainen näytelmäkirjailija. Huvinäytelmillään hän jäljitteli Ben Jonsonia ja varsinkin Molièrea. Ne olivat aikanaan suosittuja. Esimerkkejä hänen tuotannostaan ovat *The Sullen Lovers* (1668), *Epsom Wells* (1672), jota on mainittu parhaaksi, kuten myös näytelmää *The Squire of Alsatia* (1688), jolla hän saavutti suosionsa huipun. Hän muokkasi myös Shakespearen näytelmää *[[Timon Ateenalainen]]* (1678). Myöhemmin hänet tunnetaan siitä, että John Dryden hyökkäsi häntä vastaan satiirissa *Absalom and Achitophel* ja sen jatkonäytelmässä "Ogin" hahmossa sekä *Mac Flecknoessa*, joka tekee hänet naurettavaksi eloon jääneellä lausahduksella ”Shadwell never deviates into sense”. Kun whigpuolue 1688 tuli valtaan, hänet nimitettiin Drydenin jälkeen poeta laureatuksen ja valtionhistorioitsijan asemaan. Kootut teokset julkaistiin 1693, ja 1720 ne julkaisi hänen poikansa John Shadwell. Hänen toinen poikansa on näytelmäkirjailija Charles Shadwell. George Saintsbury julkaisi valitut teokset *Select plays* ja elämäkerran 1903. Montague Summersin toimittama koottujen laitos on alkujaan ilmestynyt 1927.

## Lähteet

## Aiheesta muualla
Äyrämöismurre

**Äyrämöismurre** on suomen murre, jota puhuttiin Inkerinmaalla. Sen puhujat, äyrämöiset, muuttivat alueelle 1600-luvulla Ruotsin suurvalta-aikana. Äyrämöistä puhuttiin Äyräpään kihlakunnassa, mutta 1990-luvulla äyrämöiset sulautuivat kokonaan savakkoihin ja heidän puhumansa murre kuoli.

## Piirteitä
* kl, -kr, -pr ja -tr-äänteet, esimerkiksi "ekle" ('eilen') "kaklus" ('kaulus')
* i-pääte muuttunut palatalisaatioksi ('). "käs´" 'käsi' "vuos´" 'vuosi'
* Palatalisaatio "t´ie" 'tie' "pal´jo" 'paljon'
*Persoonapronomiinit: työ 'te', mie 'minä'.
*Monikon 3. persoona "pyrkiit" 'pyrkivät'
*Loppuheitto, ä'n ja a'n kato "ain" 'aina'.
*Inessiivin pääte, "tallis" 'tallissa'.
*Konsonantti on kahdentunut "puhheil" 'puhua'.

## Näyte äyrämöismurteesta

## Lähteet
Birds of Prey

**Birds of Prey** tarkoittaa seuraavia asioita:

* Birds of Prey, laskettelurinne Coloradossa Yhdysvalloissa
* Birds of Prey, yhdysvaltalainen death metal -yhtye
* Birds of Prey, DC Comicsin sarjakuva ja siinä esiintyvä supersankariryhmä
* *[[Batmanin tytär]]* (*Birds of Prey*), televisiosarja vuosilta 2002–2003
* *[[Birds of Prey (elokuva)|Birds of Prey (and the Fantabulous Emancipation of One Harley Quinn)]]*, Cathy Yanin ohjaama elokuva vuodelta 2020
** *[[Birds of Prey: The Album]]*, elokuvan soundtrack-albumi
* *[[Birds of Prey (videopeli)|Birds of Prey]]*, videopeli vuodelta 1992
* *[[IL-2 Sturmovik: Birds of Prey]]*, videopeli vuodelta 2009.
Karkonoszen piirikunta

**Karkonoszen piirikunta** (), vuoteen 2021 asti **Jelenia Góran piirikunta** () on Puolan piirikunta Ala-Sleesian voivodikunnassa. Sen väkiluku oli vuoden 2019 lopussa 63&nbsp;591. Piirikunnan viisi maalaiskuntaa ovat Janowice Wielkie, Jeżów Sudecki, Myslakowice, Podgórzyn ja Stara Kamienica ja neljä kaupunkikuntaa ovat Karpacz, Kowary, Piechowice ja Szklarska Poręba. Hallintokeskus Jelenia Góra muodostaa oman kaupunkipiirikuntansa. Karkonoszen piirikunta on nimetty piirikunnan alueella osittain sijaitsevan Krkonoše-vuoriston () mukaan.

Vuoden 2019 lopussa Karkonoszen piirikunnassa oli 63&nbsp;591 asukasta, joista 51,6 prosenttia naispuolisia ja 48,4 prosenttia miespuolisia. Puolan väestönlaskennassa 2011 väkiluvun laskettiin olevan 65&nbsp;134 ja sen ennakoidaan vuoteen 2050 mennessä pienenevän 56&nbsp;164 asukkaaseen. Alle 18-vuotiaiden arvioidaan vuoden 2019 lopussa muodostaneen 15,6 prosenttia piirikunnan väestöstä, työikäisten 60,8 prosenttia ja eläkeikäisten 23,6 prosenttia väestön keski-iän ollessa 43,5 vuotta. Elävänä syntyneiden määrä oli vuonna 2019 yhteensä 422 lasta.

## Lähteet
Satulakikla

**Satulakikla** (*Cichla monoculus*) on kirjoahventen (Cichlidae) heimoon kuuluva makeissa vesissä elävä kalalaji.

## Koko ja ulkonäkö

Satulakikla voi kasvaa korkeintaan 70 senttimetrin mittaiseksi ja painaa korkeintaan yhdeksän kilogrammaa. Lajilla on kolme pystysuuntaista tummaa juovaa, jonka vuoksi se sekoitetaan usein *[[Cichla kelberi]]*- ja *[[Cichla pleiozona]]* -lajeihin. Lajit voidaan kuitenkin erottaa toisistaan kylkiviivan suomuista, joita satulakiklalla on 68–87, *Cichla kelberi* -lajilla 76–83 ja *Cichla pleiozona* -lajilla 84–93.

## Levinneisyys ja elinympäristö
Satulakiklaa tavataan Brasiliasta, Kolumbiasta, Ranskan Guayanasta ja Perusta. Lajia on myös tuotu Malesiaan, Singaporeen ja Yhdysvaltoihin. Satulakikla käyttää ravinnokseen nuorena katkarapuja ja täysikasvuisena pikkukaloja. Laji voi kutea 3–4 kertaa vuodessa. Yksi kutu kestää noin 2–3 tuntia, jonka aikana naaras munii keskimäärin 50–100 mätimunaa. Satulakikla elää noin 25–28 asteen lämpöisissä vesissä.

## Lähteet
Mountain Stream

__NOTOC__
**Mountain Stream ** on Jukka Tolosen studioalbumi vuodelta 1979.

## Kappaleet
Kaikki kappaleet Jukka Tolonen, jollei toisin mainita.
### A-puoli
#
#
#
#
#

### B-puoli
#
#
#

## Kokoonpano
* Jukka Tolonen – kitara, piano

## Lähteet
* ''Mountain Stream'' discogs.com -sivustolla 

### Viitteet
Where Do We Begin

__NOTOC__
**Where Do We Begin** on ruotsalaisen Made in Sweden -yhtyeen studioalbumi vuodelta 1976.

## Kappaleet

### A-puoli
#
#
#
#

### B-puoli
#
#
#
#

## Kokoonpano
* Pekka Pohjola – basso
* Georg Wadenius – kitara, piano, urut, laulu
* Vesa Aaltonen – rummut
* Wlodek Gulgowski – kosketinsoittimet
* Tommy Körberg – laulu

## Lähteet
* ''Where Do We Begin '' discogs.com -sivustolla 

### Viitteet
Radostów (Świętokrzyskien voivodikunta)

**Radostów** on kylä eteläisessä Puolassa Rakówin kunnassa Świętokrzyskien voivodikunnassa. Kylässä asui 155 asukasta vuonna 2011. Lähin kaupunki Łagów sijaitsee kahdeksan kilometrin päässä.

Vuonna 2011 Radostówin asukkaista 48,4 prosenttia oli naispuolisia ja 51,6 prosenttia miespuolisia. Alle 18-vuotiaat muodostivat 22,6 prosenttia kylän väestöstä, työikäiset 54,2 prosenttia ja eläkeläiset 23,2 prosenttia. Rakówin kunnan asukkaista 2,7 prosenttia asuu Radostówissa. Radostówin väkiluku on pienentynyt 37 asukkaalla vuodesta 1998, jolloin kylässä asui 192 asukasta.

## Lähteet
Miesten Superpesiksen kausi 2004

**Miesten Superpesiksen kausi 2004** oli Suomen Pesäpalloliiton järjestämän pesäpallon korkeimman sarjatason Superpesiksen 15. kausi. Kausi alkoi 11. toukokuuta ja päättyi 19. syyskuuta 2004.

Suomen-mestaruuden voitti Sotkamon Jymy, jolle mestaruus oli neljäs peräkkäinen. Sotkamo kukisti loppuottelusarjassa Kiteen Pallo -90:n 2–1. Pronssiottelusarjassa Seinäjoen Maila-Jussit voitti Hyvinkään Tahkon niin ikään 2–1.

Kauden päätteeksi sarjasta putosi edellisen kauden hopeamitalisti Järvenpään Pesis. Sen tilalle nousi Kouvolan Pallonlyöjät.

## Joukkueet








## Sarjajärjestelmä
Runkosarjassa pelattiin nelinkertainen sarja oman lohkon sisällä sekä kaksinkertainen sarja muiden joukkueiden kanssa. Yhteensä runkosarjassa pelattiin 28 ottelua joukkuetta kohden. Kahdeksan parasta joukkuetta etenivät jatkosarjaan ja neljä viimeistä Superpesiskarsintaan. Jatkosarjassa pelattiin yksinkertainen sarja, jonka jälkeen neljä parasta joukkuetta etenivät pudotuspeleihin. Välierät pelattiin paras viidestä ja mitalipelit paras kolmesta -järjestelmällä. 

Superpesiskarsinnassa runkosarjan neljä heikointa kohtasivat Ykköspesiksen neljä parasta joukkuetta. Karsintasarja pelattiin yksinkertaisena ja neljä parasta joukkuetta saivat oikeuden pelata Superpesiksessä kaudella 2005.

### Lohkojako
Seuraavat joukkueet kohtasivat toisensa neljästi runkosarjassa:

**Lohko A**
*Pattijoen Urheilijat
*Oulun Lippo
*Sotkamon Jymy
*Puijon Pesis

**Lohko B**
*Joensuun Maila
*Kiteen Pallo -90
*Järvenpään Pesis
*Hyvinkään Tahko

**Lohko C**
*Koskenkorvan Urheilijat
*Seinäjoen Maila-Jussit
*Nurmon Jymy
*Vimpelin Veto

## Runkosarja

## Jatkosarja
Jatkosarjassa pelattiin yksinkertainen sarja. Runkosarjan kuusi parasta joukkuetta saivat hyvityspisteitä sijoituksensa perusteella (Sotkamo 6, Kitee 5, Hyvinkää 3, Kuopio 2 ja Nurmo sekä Seinäjoki 1). Neljä parasta joukkuetta etenivät pudotuspeleihin.

## Pudotuspelit
Välieräparit muodostettiin jatkosarjan neljästä parhaasta joukkueesta siten, että sarjan voittaja kohtasi neljänneksi sijoittuneen ja toiseksi sijoittunut kolmanneksi sijoittuneen. Välieräsarjojen voittoihin vaadittiin kolme ja mitalipelisarjojen voittoihin kaksi osaotteluvoittoa. 

### Turnauspuu

### Välierät

### Pronssiottelu

### Loppuottelu

## Superpesiskarsinta
Superpesiskarsinnassa Superpesiksen runkosarjan neljä heikointa kohtasivat Ykköspesiksen neljä parasta joukkuetta yksinkertaisessa sarjassa. Karsintasarjan neljä parasta saivat oikeuden pelata Superpesistä kaudella 2005.

## Lopulliset sijoitukset

## Lähteet
Hope Hicks

**Hope Hicks** (s. 21. lokakuuta 1988 Greenwich, Connecticut) on yhdysvaltalainen poliittisen viestinnän toimija.

Hicks valmistui Southern Methodist Universitysta pääaineenaan englannin kieli. Hän toimi alun perin mallina ja siirtyi viestinnän pariin valmistuttuaan. Hän aloitti New Yorkissa työskentelyn Ivanka Trumpin palveluksessa ja liittyi vuonna 2016 Donald Trumpin presidentinvaalikampanjaan vanhempana viestinnän neuvonantajana. Elokuussa 2017 Hicks ylennettiin Valkoisen talon viestintäpäälliköksi. Hän oli nuorin tehtävään koskaan nimitetty. Helmikuussa 2018 hän luopui tästä toimenkuvasta päivä sen jälkeen kun oli toiminut Yhdysvaltain edustajainhuoneen tiedustelukomitean edessä todistajana tutkimuksissa Venäjän sekaantumisesta Yhdysvaltain presidentinvaaleihin 2020. Hicks oli todistajana myöntänyt kertoneensa satunnaisesti valkoisia valheita presidentin hyväksi. Valkoisen talon viestintäpäällikön tehtävistä luovuttuaan Hicks siirtyi Fox Newsin palvelukseen. Vuonna 2020 hän palasi työskentelemään Trumpin hallintoon tämän avustajana. Hänen viimeinen työpäivänsä Valkoisessa talossa oli 12. tammikuuta 2021.

1. lokakuuta 2020 Hicksin todettiin saaneen tartunnan koronaviruspandemiassa. Hän oli matkustanut Donald Trumpin seurassa useita kertoja Yhdysvaltain presidentinvaalien 2020 kampanjoinnin yhteydessä, viimeksi positiivista koronavirustestitulostaan edeltäneenä päivänä. Sekä Donald että Melania Trumpilla todettiin koronavirustartunta Hicksin sairastuttua. Hicksiä on luonnehdittu yhdeksi Trumpin luotetuimmista neuvonantajista.

## Lähteet
Kamienna Góran piirikunta

**Kamienna Góran piirikunta** () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 43&nbsp;239. Piirikunnan ainoa kaupunkikunta on hallintokeskus Kamienna Góra. Kolme maalaiskuntaa ovat Kamienna Góra, Lubawka ja Marciszów ja niissä on kylien lisäksi yksi kaupunki; Lubawka.

Vuoden 2019 lopussa Kamienna Góran piirikunnassa arvioitiin olevan 43&nbsp;239 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 45&nbsp;959 ja sen ennakoidaan vuoteen 2050 mennessä pienenevän 30&nbsp;555 asukkaaseen. Alle 18-vuotiaiden arvioidaan vuoden 2019 lopussa muodostaneen 16 prosenttia piirikunnan väestöstä, työikäisten 60,6 prosenttia ja eläkeikäisten 23,3 prosenttia väestön keski-iän ollessa 43,2 vuotta. Elävänä syntyneiden määrä oli vuonna 2019 yhteensä 302 lasta.

## Lähteet
Colleen Lee

**Ka Ling Colleen Lee** (s. 11. lokakuuta 1980 Hongkong) on hongkongilainen pianisti.

Lee sai vuonna 2003 diplomin Hongkongin esittävien taiteiden akatemiasta, jossa hänen opettajansa oli Eleanor Wong. Hän täydensi opintojaan Hannoverin musiikki-, teatteri- ja mediayliopistossa Arie Vardin johdolla. Sittemmin Lee on itse opettanut Hongkongin esittävien taiteiden akatemiassa.

Lee on saavuttanut menestystä eri kilpailuissa, esimerkiksi vuonna 2005 kuudennen sijan 15. kansainvälisessä Frédéric Chopin -pianokilpailussa Varsovassa. Hän on esiintynyt monien orkesterien, kuten Walesin BBC-kansallisorkesterin ja Hongkongin filharmonisen orkesterin kanssa. Kaudella 2010–2011 Lee oli Hong Kong Sinfoniettan taiteilijakumppani ja osallistui orkesterin kiertueelle Italiaan sekä Etelä-Amerikkaan. Hän on levyttänyt Frédéric Chopinin ja Domenico Scarlattin teoksia.

## Lähteet

## Aiheesta muualla
* Viralliset sivut
Kersantti Gonzales

**Kersantti Pedro Gonzales** () on kuvitteellinen Pueblo de Los Ángelesin armeijan sotilas ja Zorron arkkivihollinen. Johnston McCulleyn luoma hahmo esiintyi ensimmäisen kerran vuoden 1919 taskukirjan tarinassa The Curse of Capistrano.
Kersantti Gonzales on äänekäs, ylimielinen ja äkkipikainen, joka rakastaa viiniä. Hän yrittää kapteeni Ramónin kanssa päästä eroon Zorrosta.

## The Curse of Capistrano
Alkuperäisessä tarinassa kersantti Gonzales on Reina de Los Angelesin armeijan kookassotilas, joka käskyttää Kapteeni Ramónin sotilaita. Hän tapasi Zorron ensi kerran vietettyään iltaa korpraalinsa kanssa nauttien viiniä. Kaksikko taisteli miekoin, kunnes Zorro riisui hänet aseestaan ja pakeni paikalta. Seuraavana päivänä Gonzales kehuu Don Diegolle ja muille, jotka eivät olleet paikalla, kuinka hän sai häädettyä Zorron tiehensä. Zorron käytyä kapteeni Ramónin kimppuun Gonzales sai käskyn kapteenilta lähteä Zorron perään. Hän matkasi sotilaittensa kanssa seuraten jälkiä jonne Zorro olisi voinut mennä useaan kertaan. Hän ei kuitenkaan koskaan löytänyt Zorroa, joka oli onnistunut hämäämään heitä ollen edelleen kapteeni Ramónin läsnä. Kapteeni Ramonin kuoltua Gonzales yrittää kuvernöörin käskystä saada Zorron kiinni.

## Sarjakuvissa
Kersantti Gonzales esiintyi Dynamiten Zorro-sarjakuvissa 2008–2010 välisenä aikana. Hän oli kapteeni Pasqualen pääapuri ja yritti saada Zorron kiinni. Gonzales yritti sarjan aikana lavastaa sankaria tekeytymällä itse Zorroksi.

Gonzales esiintyi 2018 4-osaisessa Zorro: Swords of Hell -sarjakuvassa, jossa hän Dynamite-sarjakuvien tapaan kapteeni Esteban Pasqualen alainen.

## Muissa medioissa
*Kersantti Gonzales esiintyi ensi kerran kirjan ulkopuolella 1920 elokuvassa *[[Zorron merkki (vuoden 1920 elokuva)|Zorron merkki]]*. Kirjan tavoin hän on pakkomielteinen saamaan Zorron kiinni, mutta ei tiedä Don Diegon olevan naamiosarnkari, jonka kanssa Gonzales viettää usein aikaa.

*Gonzales esiintyi ensi kerran animaationa vuoden 1981 *[[The New Adventures of Zorro]]* -sarjassa. Hän on Pueblo de Los Ángelesin armeijan sotilas, joka yrittää pidättää Zorron kapteeni Ramonin käskystä.

*Gonzales esiintyi animesarjassa Kaiketsu Zorro, jossa hahmon luonne pohjautui enemmän kersantti Garciaan. Hän oli sarjassa tahattomasti koominen 22-vuotias lihava sotilas, joka rakasti syödä. Gonzales oli luutnantti Gabrielin alainen.

*Vuoden 2015  -animaatiosarjassa Gonzales on arvomerkiltään korpraali ja kersantti Garcian oikea käden mies. Hän on Garcian tavoin kömpelö sotilas, joka ajoittain kilpailee kapteeni Monasterion suosiosta Garcian kanssa.

## Hahmoa näytelleet

## Lähteet
Kłodzkon piirikunta

**Kłodzkon piirikunta** () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 157&nbsp;996. Piirikunnan viisi kaupunkikuntaa ovat Duszniki-Zdrój, Kłodzko, Kudowa-Zdrój, Nowa Ruda ja Polanica-Zdrój. Yhdeksän maalaiskuntaa ovat Bystrzyca Kłodzka, Kłodzko, Lądek-Zdrój, Lewin Kłodzki, Międzylesie, Nowa Ruda, Radków, Stronie Śląskie ja Szczytna ja niissä on kylien lisäksi kuusi kaupunkia, jotka ovat Bystrzyca Kłodzka, Lądek-Zdrój, Międzylesie, Radków, Stronie Śląskie ja Szczytna.

Vuoden 2019 lopussa Kłodzkon piirikunnassa arvioitiin olevan 157&nbsp;996 asukasta, joista 51,7 prosenttia naispuolisia ja 48,3 prosenttia miespuolisia. Puolan väestönlaskennassa 2011 väkiluvun laskettiin olevan 167&nbsp;393 ja sen ennakoidaan vuoteen 2050 mennessä pienenevän 115&nbsp;087 asukkaaseen. Alle 18-vuotiaiden arvioidaan vuoden 2019 lopussa muodostaneen 15,2 prosenttia piirikunnan väestöstä, työikäisten 59,5 prosenttia ja eläkeikäisten 25,3 prosenttia väestön keski-iän ollessa 44,3 vuotta. Elävänä syntyneiden määrä oli vuonna 2019 yhteensä 1&nbsp;099 lasta.

## Lähteet

## Aiheesta muualla
Ingeborg Marie Sick

**Ingeborg Marie (Maria) Sick** (17. syyskuuta 1869 Kööpenhamina, Tanska –  14. marraskuuta 1951 Hørsholm, Tanska) oli tanskalainen kirjailija. Hän osallistui 1888–1900 Kööpenhaminan vapaa seurakunnan toimintaan, mutta julkaisi sen jälkeen kokoelman pieniä kertomuksia. Pienen tauon jälkeen hän julkaisi joukon pitempiä tarinoita, joista tuli suosittuja ja joita käännettiin monille kielille. Lisäksi hän julkaisi runokokoelman *Bölgeslag* (1904) ja satunäytelmän *Prinsessen, der spandt* (1906).

## Suomennetut teokset
:Suomennetut teokset julkaistu nimellä Ingeborg Maria Sick.
* *Tunturivuoriston pappi*; suom. Hanna Pakkala, K. E. Holm 1903
* *Else neito*; suom. Aune Krohn, 1906
* *Kehräävä kuninkaantytär: lehtinen vanhasta tarukirjasta*; suom. V. A. Koskenniemi, WSOY 1906
* *Harmaa pikku kissa*; suom. Tyyne H. WSOY 1906
* *Nukkuva talo*, WSOY 1910
* *Isoäidin puutarha*; suom. Viki Kärkkäinen, Yrjö Weilin & Kumpp 1910
* *Kellot soivat*, WSOY 1911
* *Pyhä avioliitto*; suom. L. T. Heinonen, Yrjö Weilin & Kumpp 1911
* *Satuja*; suom. Esteri Haapanen, Werner Söderström Osakeyhtiö 1912 Verkossa saatavilla: https://www.doria.fi/bitstream/handle/10024/145191/Satuja_Ingeborg_Maria_Sick_suomentanut_Esteri_Haapanen.pdf?sequence=1&isAllowed=ySatuja
* *Ina*; suom. L. T. Heinonen, WSOY 1912
* *Luostaritarinoita*; suom. Esteri Haapanen, WSOY 1913
* *Kaspar Zinglerin sydän*, WSOY 1915
* *Siellä kotona...: kuvia vanhasta pappilasta*; suom. Martti Raitio. WSOY 1915
* *Else neito* (Jomfru Else), suom. Aune Krohn, WSOY 1906
* *Yöllisiä askeleita*; suom. A. A. Koskenjaakko, WSOY 1917
* *Saavuttamaton*; suom. Mary Ollonqvist, WSOY 1918
* *Carina*; suom. K. Kaslin, WSOY 1919
* *Ylätunturien pappi*; suom. Aune Krohn, WSOY 1921
* *Bölgeslag* (1904) runokokoelma 
* *Prinsessen, der spandt* (1906) satunäytelmä

## Lähteet
Syrjäsen mausoleumi

**Syrjäsen mausoleumi** oli Tampereen Keskustorille viime sotien aikana tehty laatikkomainen rakennus, joka toimi maanalaisen väestönsuojan sisäänkäyntinä. Useita metrejä korkea, vaalea rakennus sijaitsi torin etelälaidalla Commercen ja Palanderin talon vieressä (nyk. Jugendtori). Tamperelaiset kutsuivat sitä ”Syrjäsen mausoleumiksi”, koska se rakennettiin K. V. Syrjäsen toimiessa kaupunginvaltuuston puheenjohtajana. Mausoleumi purettiin 1950-luvulla.

Useita Tampere-aiheisia teoksia kirjoittanut tietokirjailija Jari Niemelä on väittänyt, että Syrjäsen mausoleumi olisi kaupungin kaikkien aikojen rumin rakennus. Hän on kuvannut sitä ”onnettoman näköiseksi kolossiksi” ja Lego-palikkaa muistuttavaksi ”hirvitykseksi”.

## Lähteet
James Shirley

**James Shirley** (1596 Lontoo – 1666) oli englantilainen näytelmäkirjailija. Hän oli pari vuotta opettajana koulussa mutta keskittyi sittemmin pelkästään kirjoittamiseen. Pikku runojen lisäksi Shirley kirjoitti 39 näytelmää, lähinnä komedioita (1833 ja 1886), joille tunnusomaista on kekseliäisyys, tekninen valmius, säerakenteen säännöllisyys ja kieli, joka on sukua suurille englantilaisille dramaatikoille.

Shirley jälkimaine perustuu lähinnä hänen lontoolaista hienostoelämää kuvaaviin komedioihinsa, kuten *The Wittie Faire One*, *Hyde Park* ja *The Lady of Pleasure*. Ne ennakoivat restauraatioajan komediaa. Parhaita tragedioita ovat *The Traytor* ja *The Cardinal*.

## Teokset <small>(valikoima)</small>
* *The Wittie Faire One* (1628)
* *The Grateful Servant* (1630)
* *Hyde Park* (1632)
* *The Traytor* (1635)
* *The Lady of Pleasure* (painettu 1637)
* *The Young Admiral* (1637)
* *The Cardinal* (1641)
* *The Doubtful Heir* (1652)

## Lähteet

## Aiheesta muualla
Clara Burel

**Clara Burel** (s. 24. maaliskuuta 2001) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 232 marraskuussa 2020. Junioriurallaan hän saavutti kaksi grand slam -finaalipaikkaa kaksinpelissä ja voitti hopeaa nuorten kesäolympialaisissa 2018. Hän saavutti myös junioreiden maailmanlistalla ykkössijan.

Burel pelasi grand slam -turnauksen pääsarjassa ensimmäisen kerran Australian avoimissa 2019. Vuonna 2020 Burel sai villin kortin Lyonin WTA-turnaukseen maaliskuussa, missä hän hävisi avauskierroksella Jil Teichmannille. Strasbourgissa syyskuussa hän voitti Kateryna Bondarenkon, mutta hävisi toisella kierroksella Zhang Shuaille. Seuraavalla viikolla pelatussa Ranskan avoimissa hän voitti Arantxa Rusin ja Kaja Juvanin, kunnes kolmannella kierroksella hävisi jälleen Zhangille.

## Lähteet

## Aiheesta muualla

* 
*
Akseli Lipponen

**Akseli Bernhard Lipponen** (30. heinäkuuta 1879 Viipuri – 2. marraskuuta 1932 Helsinki) oli suomalainen toimittaja, hotellin omistaja ja Suomalaisen puolueen puoluesihteeri.

Akseli Lipposen vanhemmat olivat kauppias Mikko Lipponen ja Katrina Sahipakka ja puoliso vuodesta 1913 Tyyne Alfhild Hellstén. Lipponen kävi seitsemän luokkaa lyseota ja työskenteli *[[Viipuri (sanomalehti)|Viipurin]]* toimituksessa 1899–1905. *[[Uusi Aura|Uudessa Aurassa]]* hän oli toimittaja 1906, *[[Savotar|Savottaressa]]* 1907, *[[Lounais-Häme (sanomalehti)|Lounais-Hämeessä]]* 1908 ja *[[Uusi Suometar|Uudessa Suomettaressa]]* 1909–1919. Lipponen oli Suomalaisen puolueen puoluesihteeri 1915–1919 ja hän omisti 40 huoneen *Turistihotelli Suomen* Repolankatu 9:ssä Viipurissa vuodesta 1919. Vuonna 1927 Lipponen palasi Helsinkiin ja toimi sitten *[[Uusi Suomi]]* -lehden eduskuntatoimittajana. Hänellä oli useita sanomalehtialan luottamustoimia ja hän oli myös muun muassa Helsingin kaupunginvaltuuston jäsen. 

Akseli Lipponen kuoli marraskuussa 1932 53-vuotiaana sydänkohtaukseen.

Akseli Lipponen oli Paavo Lipposen isoisä. 

## Lähteet
Legnican piirikunta

**Legnican piirikunta** () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 55&nbsp;166. Piirikunnan ainoa kaupunkikunta on Chojnów. Seitsemän maalaiskuntaa ovat Chojnów, Krotoszyce, Kunice, Legnickie Pole, Milkowice, Prochowice ja Ruja ja niissä on kylien lisäksi yksi kaupunki; Prochowice. Hallintokeskus Legnica muodostaa oman kaupunkipiirikuntansa.

Legnican piirikunnalla on yhteistä rajaa Polkowicen, Lubinin, Wołówin, Środan, Jaworin, Złotoryjan ja Bolesławiecin piirikuntien kanssa.

Vuoden 2019 lopussa Legnican piirikunnassa arvioitiin olevan 55&nbsp;166 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 54&nbsp;627 ja sen ennakoidaan vuoteen 2050 mennessä pienenevän 51&nbsp;295 asukkaaseen. Alle 18-vuotiaiden arvioidaan vuoden 2019 lopussa muodostaneen 18 prosenttia piirikunnan väestöstä, työikäisten 61 prosenttia ja eläkeikäisten 20,9 prosenttia väestön keski-iän ollessa 41,6 vuotta. Elävänä syntyneiden määrä oli vuonna 2019 yhteensä 471 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat lemkot, joita oli yhteensä 645 eli 1,2 prosenttia piirikunnan koko väestöstä.

## Lähteet

## Aiheesta muualla
Roza Tamarkina

**Roza Vladimirovna Tamarkina** (; 23. maaliskuuta 1920 Kiova – 5. elokuuta 1950 Moskova) oli neuvostoliittolainen pianisti.

Tamarkina syntyi juutalaisperheeseen ja aloitti pianonsoiton lapsena Kiovassa. Hän valmistui vuonna 1940 Moskovan konservatoriosta Aleksandr Goldenveizerin pianoluokalta. Samana vuonna hän aloitti Goldenveizerin johdolla täydentävät opinnot, joita jatkoi vuosina 1943–1945 Konstantin Igumnovin johdolla. Julkisen esiintymisen Tamarkina aloitti 15-vuotiaana. Hän sai toisen palkinnon kolmannessa kansainvälisessä Frédéric Chopin -pianokilpailussa vuonna 1937. Tamarkina oli Emil Gilelsin ensimmäinen vaimo. Pariskunta avioitui vuonna 1940, mutta erosi vuonna 1944.

Tamarkina aloitti opettamisen Moskovan konservatoriossa vuonna 1946. Viimeisessä julkisessa esiintymisessään hän tulkitsi Frédéric Chopinin toisen pianokonserton säveltäjän kuoleman satavuotismuistotilaisuudessa lokakuussa 1949. Chopinin teosten ohella hänen ohjelmistoonsa kuului musiikkia Franz Lisztiltä, Robert Schumannilta, Sergei Rahmaninovilta, Johann Sebastian Bachilta, Wolfgang Amadeus Mozartilta, Ludwig van Beethovenilta, Pjotr Tšaikovskilta, Aleksandr Skrjabinilta, Sergei Tanejeviltä ja Johannes Brahmsilta. Tamarkina kuoli vuonna 1950 syöpään.

## Lähteet
Romanian kansanterveyslaitos

**Romanian kansanterveyslaitos** (; lyhennys **INSP**; ) on Romanian pääkaupungista Bukarestista käsin toimiva valtiollinen kansanterveyden tutkimuslaitos. INSP toimii maan terveysministeriön alaisuudessa. Laitosta johtaa Simona Pârvu.

Romanian kansanterveyslaitoksen organisaatioon kuuluu neljä kansallista tutkimuslaitosta ja sillä on kuusi alueellista toimipistettä (Bukarest, Cluj, Iasi, Timisoara, Targu Mures, Sibiu). Kansallisista tutkimuslaitoksista mainittakoon erityisesti *Romanian kansallinen tartuntatautikeskus* (, lyhenne CNSCBT), joka on vuoden 2020 covid-19-epidemian aikana tuottanut kattavia viikoittaisia katsauksia tautitilanteesta Romaniassa. Testatusti Covid-19-tautiin sairastuneiden viikkotasoitettu lukumäärä nousi heinäkuussa 2020 noin kolminkertaiseksi kevään 2020 tasoon verrattuna. Viikottaisten kuolonuhrien määrä ylitti jo elokuussa 2020 selvästi keväällä 2020 todetun ensimmäisen aallon tason.

## Katso myös
*Euroopan tautienehkäisy- ja -valvontakeskus (ECDC)
*Bulgarian kansanterveys- ja analyysikeskus (NCPHA)
*Serbian kansanterveyslaitos
*Unkarin kansanterveyskeskus (NNK)
*Ukrainan kansanterveyskeskus (TsHZ)
*Moldovan kansanterveysvirasto (ANSP)

## Lähteet

## Aiheesta muualla
* INSP:n kotisivut   (insp.gov.ro)
* Informații din surse sigure (Romanian päivittäinen "luotettavien lähteiden" Covid-19 tilanne)  (stirioficiale.ro)
* Coronavirus COVID-19 Romania (tilannekartta)  (geo-spatial.org)
* Covid 19 Raport săptămânalde supraveghere (Romanian viikoittainen Covid-19-analyysi)  (cnscbt.ro)
Biginelli-reaktio

**Biginelli-reaktio** on kemiallinen reaktio, jossa aldehydi, asetoetikkahapon esteri ja urea reagoivat muodostaen dihydropyrimidonijohdannaisen. Reaktio on nimetty Pietro Biginellin mukaan, joka julkaisi sen vuonna 1893. Biginelli-reaktiota käytetään muun muassa kalsiumkanavan salpaajien ja alfasalpaajien valmistamiseen.

## Reagenssit ja mekanismi
Biginelli-reaktiossa lähtöaineina ovat urea tai tiourea, asetoetikkahapon esteri ja aldehydi, joka useimmiten on aromaattinen. Useimmiten katalyyttinä käytetään joko proottista happoa kuten vetykloridia tai Lewis-happoa kuten rauta(III)kloridia, mutta myös emäskatalysoituja Biginelli-reaktioita on kehitetty. Käyttämällä kiraalisia katalyyttejä voidaan Biginelli-reaktio suorittaa enantioselektiivisesti.

Biginelli-reaktion ensimmäisessä vaiheessa urea ja aldehydi kondensoituvat aminaaliksi, josta eliminoituu vettä ja muodostuu asyyli-iminiumioni. Seuraavaksi asetoetikkahapon esterin enoli reagoi tämän kanssa ureidiksi. Viimeiset vaiheet ovat aminoryhmän ja ketoryhmän kondensaatio rengasrakenteeksi ja veden eliminaatio.
:

## Lähteet
Ebron taistelu

**Ebron taistelu** oli Espanjan sisällissodan taistelu, joka kesti 116 päivää vuonna 1938. Se alkoi kun tasavaltalaisjoukot kahlasivat Ebro-joen yli, ja päättyi tasavaltalaisten vetäytymiseen. Taistelusta tuli Francon voiton symboli ja fasismin vastaisen vastarinnan symboli.

Taisteluun osallistui 250&nbsp;000 sotilasta, joista 30&nbsp;000 sai surmansa, 75&nbsp;000 haavoittui ja 15&nbsp;000 otettiin vangeiksi.

## Lähteet
John Paul Young

**John Paul Young** (s. 1950 Glasgow, Iso-Britannia) on australialainen laulaja.

Skotlannissa syntyneen Youngin perhe muutti Australiaan, kun hän oli 11-vuotias. Hänen isänsä soitti pianoharmonikkaa ja äitinsä lauloi. Young aloitti laulamisen Elm Tree -yhtyeessä.

Youngin ensimmäinen single ”Pasadena” ilmestyi vuonna 1972. Young oli mukana Jim Sharmanin ohjaaman rockmusikaalin *[[Jesus Christ Superstar (rockooppera)|Jesus Christ Superstar]]* australialaisversiossa. 

Young teki yhteistyötä kitaristi Malcolm Youngin isoveljen George Youngin kanssa. George Young ja Harry Vanda tekivät useat John Paul Youngin esittämät kappaleet, kuten ”Yesterday's Hero” (1975), ”I Hate the Music” (1976), ”Standing in the Rain” (1976) ja megahitiksi nousseen ”Love Is in the Air” (1978).  

Young esiintyi säännöllisesti ABC:n musiikkiohjelmassa *Countdown*. Young valittiin 
Australian Recording Industry Associationin (ARIA) kunniagalleriaan vuonna 2009. Elämäkertakirja *JPY: The Autobiography* julkaistiin vuonna 2019.

## Diskografia (valikoima)
### Studioalbumit
* *Hero* (1975)
* *J.P.Y.* (1976)
* *Green* (1977)
* *Love Is in the Air* (1978)
* *Heaven Sent* (1979)
* *The Singer* (cover-versioita 1960- ja 1970-luvun rock- ja popmusiikista, 1981)
* *One Foot in Front* (1983)
* *Now* (1996)
* *In Too Deep* (2006)

### Kokoelma-albumit
* *All the Best* (1977)
* *Love Is in the Air* (1978)
* *1974–1979* (1979)
* *Classic Hits* (1988)
* *Yesterday's Hero* (1992)
* *The Very Best Of* (1994)
* *The Most Of* (1997)
* *Greatest Hits* (1997)
* *I Hate the Music* (2009)

## Lähteet
*Discogs
### Viitteet
Sasradiningrat IV

**Kangjeng Radèn Adipati Sasradiningrat IV** (1847&ndash;1925) oli Surakartan sulttaanikunnan *patih* () vuodesta 1890 vuoteen 1916. Hänen virassa ollessaan Surakartaa hallitsivat sulttaanit Pakubuwono IX ja Pakubuwono X.

## Elämäkerta

Sasradiningrat IV syntyi vuonna 1847. Hänen isänsä Sasranagara toimi patihin asemassa vuodet 1866&ndash;1887. Hänet adoptoitiin kuusivuotiaana jaavalaisen taiteen asiantuntijan K. P. A. Kusumadilagan perheeseen. 

Sasradiningrat IV:n välit oikeaan isäänsä eivät olleet hyvät. Hän oli isänsä 12. poika ja ajautui nuoruudessaan vaikeuksiin useiden epäonnisten naissuhteidensa takia, joista yhdessä toisena osapuolena oli alankomaalainen prostituoitu. Hän avioitui myöhemmin sulttaani Pakubuwono IX:n tyttären kanssa.

Ottoisänsä tavoin myös Sasradiningrat IV itse arvosti elämässään taiteita. Ennen nousuaan patihin asemaan hän oli vuonna 1882 valitsemassa joukkoa surakartalaisia kulttuurillisia artefakteja lainattavaksi siirtomaaisäntä Alankomaiden järjestämään näyttelyyn. Hän myös kirjoitti omaelämäkerrallisen teoksen nimeltä *Serat Dhirilaksita*, joka käsitteli hänen elämäänsä 40-vuotiaaksi asti.

Kun Sasranagara kuoli, Sasradiningrat IV:tä ei välittömästi nimitetty uudeksi patihiksi, vaan virkaa toimitti kaksi vuotta Mangunkusuma. Tämä erotettiin joulukuussa 1889, ja Sasradiningrat IV:stä tuli virkaatekevä patih. Hänen asemansa vahvistettiin 25. heinäkuuta 1890.

Patihina Sasradiningrat IV oli edistyksellinen. Virkakautensa alkupuolella lokakuussa 1890 hän perusti Radya Pustaka -nimisen säätiön, jonka tavoitteena oli vaalia ja suojella jaavalaista kulttuuria. Hän nimitti vuonna 1899 Padmasusastra-nimisen oppineen aatelisen pääkirjastonhoitajaksi, rakennutti sairaalan ja köyhäintalon sekä perusti islamilaisen koulun ja museon.

Ensimmäinen jaavalainen eurooppalaistyylinen jousisoitinorkesteri oli Sasradiningrat IV:n perustama. Hän myös järjesti muusikoille, sepille, nukketeatterien esiintyjille ja taidekaivertajille näyttöjä ja jakoi näille todistuksia, jotta näiden oli helpompi löytää työtä.

Sasradiningrat IV:n tilalle patihin asemaan nimitettiin vuonna 1916 Joyonegoro. Hän kuoli vuonna 1925.

## Lähteet
* 
* 
* 
* 
### Viitteet
The Shadow of Zorro

**The Shadow of Zorro** on In Uteron kehittämä ja Cryo Interactiven julkaisema  toimintaseikkailupeli, joka perustuu kuvitteelliseen Zorro hahmoon. Peli julkaistiin Microsoft Windows- ja PlayStation 2 -alustoille.

## Tarina
Eletään vuotta 1830, kun Pueblo de Los Ángeles on saamassa uuden komentajan, kapteeni Fuertesin. Don Diegon isä Don Alejandro uskoo tunnistaneensa miehen, joka olisi pahamaineinen sotarikollinen, Zaragozan teurastaja. Don Alejandro kukisti mielestään hänet sodassa, jossa Fuertes oli Ranskan puolella. Zorron tehtävänä on tutkia ja selvittää mysteeri. Hän käyttää aseena miekkansa lisäksi erilaisia keinoja, kuten väijymistä, pistoolia ja räjähteitä.

## Hahmot
***[[Zorro|Zorro/Diego de la Vega]]:** pelin pääsankari.
***Kapteeni Fuertes:** pelin päävastus.
***Agatha:** Kapteeni Fuertesin naispuolinen pääapuri, taitava miekkailija.
***Professori Augusto Orneillo:** Fuertesin pitämä vanki, jonka hän pakottaa selvittämään muinaisen Azteekkien esineen kirjoitukset. Ne liittyvät Huitzilopochtli- ja Chalchiuhtlicue-jumaluuteen ja sisältävät hyvän ja pahan voiman.
***Carlota Orneillo:** Professori Auguston tytär, jota Fuertes pitää myös vankina kiristääkseen professoria.
***Don [[Alejandro de la Vega]]:** Zorron isä, joka oli todistamassa Fuertesin massamurhia.
***[[Kersantti Garcia]]:** Sotilastukikohdan kömpelö aliupseeri.

## Arvostelut
*Shadow of Zorro* sai pääosin kielteisiä arvosteluja. Futuregamez.net esimerkiksi antoi pelille arvosanaksi 49 % perustellen pelin näyttäneen huonosti tehdyltä ja moittien myös sen tasonsuunnittelua.

## Lähteet
Walter Reed National Military Medical Center

**Walter Reed National Military Medical Center**, lyh. **WRNMMC**,  aikaisemmin **National Naval Medical Center**) on Yhdysvaltojen asevoimien sotilassairaala Bethesdassa Marylandin osavaltiossa. Sairaalassa on hoidettu useita Yhdysvaltain presidenttejä. Sairaalapaikkoja WRNMMC:sä on 244.

## Kuvia

Tiedosto:Walter Reed National Military Medical Center.jpg|Ilmakuva sairaalasta.
Tiedosto:US Navy 110827-N-ZZ999-015 The last remaining inpatients at Walter Reed Army Medical Center are transferred by ambulance to the National Naval Medi.jpg|Ambulanssi sairaalan ulkopuolella.
Tiedosto:US Navy 030819-N-9593R-228 Civilian technician, Jose Araujo watches as a patient goes through a Magnetic Resonance Imaging, (MRI) machine.jpg|Magneettikuvaus sairaalassa.


## Lähteet

## Aiheesta muualla

*Walter Reed National Military Medical Centerin kotisivut 
*Tricare
Bhowali

**Bhowali** on Intian Uttarakhandin osavaltiossa sijaitseva noin 6&nbsp;300 asukkaan kaupunki, joka kuuluu Nainitalin piirikuntaan. Se sijaitsee 11 kilometrin päässä piirikunnan pääkaupungista Nainitalista. Bhowalissa sijaitsee muun muassa vuonna 1912 perustettu tuberkuloosiparantola, jonka tunnetuimpiin asiakkaisiin lukeutuu Jawaharlal Nehrun vaimo Kamala Nehru.

Intian vuoden 2011 väestönlaskennan mukaan Bhowalin asukasluku oli 6&nbsp;309 henkeä. Asukkaista noin 85 prosenttia on uskonnoltaan hindulaisia ja 13&nbsp;prosenttia muslimeita. Kristittyjen määrä jää hieman alle kahden prosentin.

## Lähteet

## Aiheesta muualla
Nkabinde

**Nkabinde** on eteläafrikkalainen sukunimi, joka on muun muassa seuraavilla henkilöillä:

*Gwen Mahlangu-Nkabinde (s. 1955), eteläafrikkalainen poliitikko
*Simon "Mahlatini" Nkabinde (1938–1999), eteläafrikkalainen laulaja
Pennselmann Hits Vol. 2765

__NOTOC__
**Pennselmann Hits Vol. 2765** on Tuohi Klang -yhtyeen studioalbumi vuodelta 1972.

## Kappaleet

### A-puoli
#
#
#

### B-puoli
#
#

## Kokoonpano
* Heikki 'Mike' Koskinen – trumpetti
* Mircea Stan – pasuuna
* Pekka Pöyry – altto- ja sopraanosaksofoni, huilu
* Seppo Paakkunainen – baritoni- ja sopraanosaksofoni
* Teppo Hauta-aho – basso, huilu
* Edward Vesala – rummut

## Lähteet
* Hits Vol. 2765'' discogs.com -sivustolla
Ernesti Luoma

**Ernesti Juho Konstantin Luoma**, ent. **Grönroos** (29. syyskuuta 1856 Nurmijärvi – 30. kesäkuuta 1930 Hollola) oli suomalainen rovasti, kuurojen opettaja ja pitkäaikainen kuurojen koulun johtaja.

## Henkilöhistoria
Luoman vanhemmat olivat värjäri Erik Johan Grönroos ja Maria Olivia Tavén ja puoliso vuodesta 1891 opettaja Helena Ingelius (k. 1924). Luoma tuli ylioppilaaksi 1879 ja suoritti teologisen erotutkinnon 1883, papiksi hänet vihittiin 1884. Hän toimi opettajana Käyrän kasvatuslaitoksessa 1881–1882, kirkkoherran apulaisena Huittisissa 1884–1890, Hauhon kappalaisena 1890–1894, apulaisjohtajana Hefata-kuuromykkäin koulussa Huittisissa ja Hauholla 1885–1894 ja sitten vuoteen 1926 eli yli 30 vuotta opettajana ja johtajana Jyväskylän kuuromykkäin koulussa, jossa myös hänen vaimonsa työskenteli opettajana. Luoma oli lisäksi kuuromykkäin matkapappi ja hänellä oli useita luottamustoimia, mukaan lukien Jyväskylän kaupunginvaltuuston jäsenyys 1904–1907. Rovastin arvon Luoma sai vuonna 1919.

## Julkaisuja
* *Lyhyt Raamatun historia kuuromykille*, 1902 (2. painos 1909)

## Lähteet
Rauman seminaari

**Rauman seminaari** oli Raumalla toiminut opettajaseminaari. Seminaarialue kuuluu Museoviraston valtakunnallisesti merkittävien rakennettujen kulttuuriympäristöjen luetteloon. Nykyisin seminaarin rakennukset ja puistoalue ovat Turun yliopiston opettajankoulutuslaitoksen käytössä. 1890-luvun lopulla miesopettajien koulutuspaikaksi perustettu seminaari oli yksi Suomen ensimmäisistä opettajakouluista. Sen tilat rakennettiin silloin asumattomaan Myllymäkeen, vanhan kaupunkirakenteen luoteispuolelle. Arkkitehtina toimi Jac. Ahrenberg.

## Lähteet
Axel Gabriel Silfverstolpe

**Axel Gabriel Silfverstolpe** (1762–1816) oli ruotsalainen runoilija ja poliitikko. Hän oli vuodesta 1795 ritarihuoneen sihteeri. Vuoden 1809 vallankaappuksen jälkeen hän osallistui perustuslaki- ja salaisen valiokunnan jäsenenä uusien perustuslakien, varsinkin painovapausasetuksen, valmistamiseen. Hän julkaisi poliittisia lentokirjasia. Silfverstolpen runojen *Dikter* (1801 ja 1810) pääansioina on muodon selkeys. Hänet valittiin 1794 Ruotsin akatemiaan.

Silfverstolpe työskenteli myös hovissa leskikuningatar Sofia Magdalenan hovimestarina ja sihteerinä sekä toimittajana kahdessa lehdessä *Stockholmsposten* ja *Läsning i blandade ämnen*. Hän kannatti valistusajan vapaampia aatteita ja perustuslaillista vapautta ja esitti näitä ajatuksia puheessaan liittyessään Akatemiaan.

## Teokset
* *Dikter* (1801 ja 1810)
* *Äreminne öfver Birger Jarl* (1787)
* *Äreminne öfver Sten Sture d. y.* (1791)
* *Försök till en afhandling om vitterhetens inflytelse på allmänna förståndsodlingen och sederna* (1802)

## Lähteet

## Aiheesta muualla
* Jan Christensen, Axel Gabriel Silfverstolpe, Svenskt biografiskt lexikon
Jóhann Sigurjónsson

**Jóhann Sigurjónsson** (1880–1919) oli islantilainen näytelmäkirjailija, Islannin näytelmäkirjallisuuden merkittävä kehittäjä. Hän kirjoitti tanskaksi, mutta osasta tuotantoa on islanninkielinen versio.

Jóhann Sigurjónssonin näytelmistä  mainittavia ovat esimerkiksi *Dr. Rung* (1905), *Bóndinn á Hrauni* (1908) ja *Bjaerg-Eyvind og hans hustru* (1911; *Tunturi-Eivind ja hänen vaimonsa*, esitetty Suomessa, suom. Martti Aronen), jotka saavuttivat menestystä Euroopan suuremmilla ja varsinkin Skandinavian näyttämöillä. Näytelmien lisäksi Jóhann Sigurjónsson on julkaissut islanninkielisiä runoelmia.

Victor Sjöström on ohjannut 1918 valmistuneen elokuvan *[[Vuori-Ejvind ja hänen vaimonsa]]*, joka perustuu Jóhann Sigurjónssonin näytelmään.

Runo "Sorg" (1927) on ensimmäinen islanninkielinen vapaamuotoinen runo. Tuula Tuuvan ruotsista suomentamana "Suru" on julkaistu antologiassa *Murtuvien roolien aika: antologia pohjoismaista kirjallisuutta vuosisadan vaihteesta* (Laatusana 1994 ).

## Lähteet

## Aiheesta muualla

* Nuor-islantilaista näytelmäkirjallisuutta, Valvoja 10/lokakuu 1913 s. 555–564
Carl Silfverstolpe

**Carl Gudmund Uno Silfverstolpe** (31. maaliskuuta 1840 – 3. kesäkuuta 1899) oli ruotsalainen historiantutkija ja runoilija. Palveltuaan ensin upseerina hän siirtyi 1870 virkamieheksi valtioarkistoon, missä hänet 1896 nimitettiin arkkivaariksi. Hän toimitti 1875–1880 aikakauskirjaa *Historiskt bibliotek*. Hän julkaisi runoja kokoelman *Några dikter af Astolf* ja käänsi ruotsiksi historiallista kirjallisuutta, muun muassa Alfred Nicolas Rambaudin teoksen *Rysslands historia*.

## Teokset (valikoima)
* *Klostret i Vadstena* (Illustrerad bibliotek 1875)
* *Svenska teaterns äldsta öden* (1882)
* *Några dikter af Astolf* (1883),

## Lähteet
Länsi-Togo

**Länsi-Togo** on alue Ghanassa Länsi-Afrikassa. Separatistit julistivat alueen itsenäiseksi syyskuussa 2020. Länsi-Togo on ollut Edustamattomien valtioiden ja kansojen yhteisön jäsen vuodesta 2017.

## Lähteet
Supukit

**Supukit** (*Biophytum*) on käenkaalikasvien (Oxalidaceae) heimoon kuuluva kasvisuku. Sukuun kuuluu noin 80–90 lajia. Lajit elävät trooppisella ja subtrooppisella alueella.

## Lajeja
* *[[Biophytum dendroides]]*
* *[[Biophytum reinwardtii]]*
* *[[herkkäsupukki|Biophytum sensitivum]]* – herkkäsupukki

## Lähteet

## Aiheesta muualla
* Laji.fi: Supukit (''Biophytum'')
* iNaturalist: Suku ''Biophytum''
* Integrated Taxonomic Information System (ITIS): ''Biophytum'' 
* Global Biodiversity Information Facility (GBIF): ''Biophytum'' 
* Flora of China: ''Biophytum''
Clara Tauson

**Clara Tauson** (s. 21. joulukuuta 2002) on tanskalainen tennispelaaja. Parhaimmillaan hän on ollut kaksinpelissä WTA-listan sijalla 139 maaliskuussa 2021. Junioriurallaan hän voitti Australian avointen kaksinpeliturnauksen vuonna 2019 ja saavutti junioreiden maailmanlistalla ykkössijan.

Tauson pelasi WTA-turnauksen pääsarjassa ensimmäisen kerran 16-vuotiaana Luganossa 2019. Grand slam -turnauksen pääsarjassa hän pelasi ensimmäisen kerran Ranskan avoimissa 2020. Hän päihitti ensimmäisellä kierroksella 21:nneksi sijoitetun Jennifer Bradyn. Toisella kierroksella hän hävisi Danielle Collinsille.

Tauson saavutti ensimmäisen WTA-turnausvoittonsa Lyonissa maaliskuussa 2021.

## Lähteet

## Aiheesta muualla
* 
*
Roxanna Panufnik

**Roxanna Panufnik** (s. 24. huhtikuuta 1968 Lontoo, Yhdistynyt kuningaskunta) on brittiläinen säveltäjä, jonka sävellystöihin kuuluu monia erilaisia töitä oopperoista, baleteista ja kamarimusiikista televisio- ja elokuvasävellyksiin. Panufnikin suosituimpiin töihin on kuulunut monet hänen muisto- tai juhlasävellyksensä.

Roxanna Panufnik syntyi vuonna 1968 Lontoossa. Hänen isänsä on puolalainen säveltäjä Andrzej Panufnik. Roxanna alkoi säveltää kolmivuotiaana, ja ensimmäisen varsinaisen musiikkiteoksensa hän teki 12-vuotiaana. Hän oli 16-vuotias, kun hänen säveltämänsä sielunmessu esitettiin Chichesterin tuomiokirkossa.

Panufnik opiskeli Kuninkaallisessa musiikkiakatemiassa säveltämistä ja harppua. Valmistuttuaan hän työskenteli jonkin aikaa BBC:llä BBC Young Musician -ohjelman ja Proms-festivaalin parissa.

Panufnik liitettiin varhaisvaiheessa isäänsä, joka myös oli mukana tekemässä joitain hänen varhaisteoksiansa. Roxanna Panufnik nousi kuitenkin 1990-luvun aikana isänsä varjosta, ja esimerkiksi Westminsterin katedraalin kuorolle kirjoitettu ”Westminster Mass of 1998” on ollut suosittu. Teos tehtiin kardinaali Basil Humen 75-vuotissyntymäpäivän juhlallisuuksia varten. Panufnik on tehnyt sen jälkeen myös muita juhlateoksia. Kappaleen ”All Shall Be Well” hän teki Exultate Singersin toimeksiannosta Berliinin muurin murtumisen 20-vuotisjuhlapäivälle ja yhdeksästä kuorokappaleesta koostuneen teoksen *A Garland for Linda* Linda McCartneyn muistolle.

Panufnik sävelsi Varsovan kansallisoopperan toimeksiannosta kamarioopperan, jonka ensi-esitys oli huhtikuussa 2000 Krzysztof Warlikowskin ohjaamana. Savannahin musiikkijuhlilla puolestaan esitettiin Panufnikin viulukonsertto *Abraham*, jossa hän yhdisti juutalaisia, kristillisiä ja islamilaisia vaikutteita. Panufnik sävelsi vuonna 2018 oratorion *Faithful Journey*. Se oli tarkoitetu Puolan itsenäisyyden satavuotispäiville, ja sen olivat tilanneet Birminghamin kaupungin sinfoniaorkesteri ja Puolan radion kansallinen sinfoniaorkesteri.

## Lähteet
Saattaja Uusimaa

**Saattaja Uusimaa** oli Suomen Merivoimissa vuosina 1964-1981 palvellut Neuvostoliitosta hankittu Riga-luokan fregatti. Alus oli alkuperäiseltä nimeltään *Filin*(*Филин*). Suomessa alus luokiteltiin saattajaksi.

## Hankinta
1960-luvun alkupuolella merivoimilla oli *[[Koululaiva Matti Kurki|Matti Kurjen]]* hankinnasta huolimatta edelleen tarve suurille tykistöaluksille. Tätä puutetta korvaamaan päätettiin 1962 Neuvostoliiton kanssa tehdyn ns. tavaraluottosopimuksen puitteissa hankkia kaksi käytettyä Riga-luokan fregattia. Hankintasopimus sisälsi lisäksi alusten peruskorjauksen, ja suomalaisen kantahenkilökunnan tyyppikoulutuksen Neuvostoliitossa. Hankinta liittyi myös 1960-luvun Berliinin kriisin myötä kiristyneeseen ilmapiiriin, jonka myötä Suomeen oli hankittu jo T-54-taistelupanssarivaunuja ja MiG-21-suihkuhävittäjiä.

Hankinta toteutui vuonna 1964. Miehistön koulutus järjestettiin Tallinnassa ja lipunvaihdon yhteydessä 14. toukokuuta 1964 entiset Neuvostoliiton laivaston alukset nimettiin uudelleen. *Filin* () sai nimen *[[Saattaja Uusimaa|Uusimaa]]* ja *SKR-69* nimen *Hämeenmaa*, vuonna 1918 rakennettujen tykkiveneiden mukaan. 

## Palvelus
*Uusimaa* muodosti sisaraluksensa kanssa Saattajalaivueen (SaattLv). Laivueen taktillisissa harjoituksissa alusten varmistustehtävissä toimivat usein Nuoli-luokan moottoritykkiveneet. Osastolle tehtyjen operaatioanalyyttisten tutkimuksien perusteella parannettiin saattajien ilmatorjuntakykyä asentamalla niiden keulaan vuonna 1971 neuvostovalmisteinen 30 mm kaksoisrevolveritykki mallia AK-230. Muita Suomessa vuosien varrella tehtyjä muutoksia olivat merenkulkututkan, pelastuslauttojen ja dieselgeneraattorien vaihtaminen länsimaisiin, miehistön asuintilojen uusiminen, ja 37 mm kaksoistykkien vaihtaminen kahteen Bofors 40/70 -tykkiin.

Kun tykkiveneet *[[Tykkivene Karjala|Karjala]]* ja *[[Tykkivene Turunmaa|Turunmaa]]* valmistuivat 1960-luvun lopussa, eivät merivoimien rauhanaikaiset henkilöstö- ja kouluttajaresurssit enää riittäneet saattajien miehittämiseen samanaikaisesti. Alukset olivatkin kulussa 1970-luvun vuorovuosin vuoteen 1979 asti, jolloin *[[Miinalaiva Pohjanmaa|miinalaiva Pohjanmaan]]* valmistuttua siirrettiin *Uusimaa* reservialukseksi. Se poistettiin merivoimien vahvuusluettelosta ja romutettiin 1981 Teijon telakalla Perniössä.

## Lähteet
*
*Rannikon Puolustaja 3/2001 
*

### Viitteet
The Sicilian Defence

**The Sicilian Defence** on brittiläisen progressiivisen rockyhtye The Alan Parsons Projectin studioalbumi, joka äänitettiin vuonna 1979 mutta julkaistiin vasta 2014. Albumi on nimetty sisilialaisen puolustuksen mukaan, ja se koostuu kosketinsoittimilla rumpukonetaustan päälle soitetuista instrumentaaleista.

1970-luvun lopulla Arista Records vaati The Alan Parsons Projectilta uutta albumia. Levytyssopimuksensa vaatimukset täyttääkseen Alan Parsons ja Eric Woolfson äänittivät nopealla aikataululla niin huonon albumin, että Arista hylkäsi sen. Tämän jälkeen he perustelivat vuorostaan Arista Recordsin rikkoneen levytyssopimusta ja neuvottelivat itselleen edullisemman sopimuksen. *The Sicilian Defencen* nimi heijasteli sen asemaa neuvottelutaktiikkana – albumi oli yhtyeen puolustusliike šakkipelissä levy-yhtiötä vastaan.

*The Sicilian Defence* pysyi vuosien ajan julkaisemattomana. Parsons ei kuunnellut albumia sen äänittämisen jälkeen lainkaan eikä edes omistanut kopiota siitä. Vuonna 2005 hän ilmoitti, ettei albumia koskaan julkaistaisi, ja kertoi toivovansa, että nauhat olivat vuosien saatossa tuhoutuneet. Vuonna 1979 äänitetyn *[[Eve (The Alan Parsons Projectin albumi)|Eve]]*-albumin 2008 julkaistulla uusintapainoksella oli tästä huolimatta yksi *The Sicilian Defencen* kappale. Woolfson löysi sävelmän etsiessään bonuskappaleiksi sopivaa materiaalia ja nimesi sen ”Elsie’s Themeksi” nuorimman lapsenlapsensa mukaan.

Vuonna 2014 koko *The Sicilian Defence* julkaistiin osana The Alan Parsons Projectin koko tuotannon sisältävää *The Complete Albums Collection* -boksia. Tuolloin Parsons kommentoi: ”Älkää pidättäkö hengitystänne. Se on kiinnostava [levy], mutta kaukana mestariteoksesta.”

*[[Soundi]]*-lehden Juha Seitz arvosteli *The Sicilian Defencen* seuraavasti: ”Eric Woolfsonin shakkiharrastuksen parista nimensä napannut kiekko paljastuu raakilemaiseksi instrumentaaliteokseksi, joka ajautuu kelailemaan tyhjänpäiväisiä syntikkakuvioita. Kuulemma Parsons ja Woolfson olivat pitkään levyn markkinoille tuuppaamista vastaan, mutta fanien kiihkeä painostus muutti mielipiteet.”

## Kappaleet

Kaikki kappaleet on merkitty Eric Woolfsonin säveltämiksi.

# ”P-K4” – 5:00
# ”P-QB4” – 6:22
# ”Kt-KB3” – 3:07
# ”...Kt-QB3” – 1:15
# ”P-Q4” – 3:54
# ”PxP” – 3:27
# ”KtxP” – 4:01
# ”Kt-B3” – 0:53
# ”Kt-QB3” – 8:16
# ”P-Q3” – 3:30

## Kokoonpano

* Alan Parsons – koskettimet, syntetisaattori, ohjelmointi, tuottaja, äänitys
* Eric Woolfson – piano

## Lähteet